U sklopu projekta „Ekonomsko osnaživanje socijalno i materijalno ugroženih osoba i mladih osoba kroz proizvodnju povrća u plastenicima“ na području Grada Zenice u 2021. godini te na osnovu Sporazuma zaključenog između Grada Zenica i humanitarne organizacije Muslim Aid Sarajevo broj: 02-45-25700/21 od 15.02.2021. godine kojim su osigurana donatorska sredstva od strane Humanitarne organizacije Muslim Aid Sarajevo 40%, Grad Zenica 40% i vlastitog učešća korisnika 20% u cilju razvoja plasteničke proizvodnje na području Grada Zenice, Programa mjera za unapređenje poljoprivredne proizvodnje u 2021. na području Grada Zenica broj: 01-45-3663/21 od 22.02.2021. godine godine te Pravilnikao utvrđivanju uslova, kriterija i postupaka za ostvarivanje prava na dodjelu plastenika u gore navedenom projektu broj: 02-45-25700/21-1 od 02.03.2021. godine, Grad Zenica putem Službe za privredu i upravljanje razvojem raspisuje:

**JAVNI POZIV**

**za predaju zahtjeva za dodjelu plastenika od 100 m2 sa**

**dodatnom opremom putem sufinansiranja**

**I PRAVO UČEŠĆA**

Pravo na učešće u Projektu imaju socijalno i materijalno ugrožene osobe i mlade osobe sa područja grada Zenica koje posjeduju vlastito poljoprivredno zemljište ili isto posjeduju njihovi uži članovi porodice kao i zemljište ustupljeno na korištenje ili u zakup u neposrednoj blizini stambenog objekta u kojem stanuju.

**II USLOVI ZA DODJELU PLASTENIKA**

**Podnosilac zahtjeva treba da ispunjava slijedeće uslove:**

1. Da je nezaposlena osoba ili osoba sa minimalnim primanjima,
2. Da je upisan u Registar poljoprivrednih gazdinstava i klijenata u Gradu Zenica ili dostaviti ovjerenu izjavu da će se upisati u Registar poljoprivrednih gazdinstava i klijenata (RPG i RK) prije dodjele plastenika,
3. Da je podnosilac zahtjeva ili član uže porodice vlasnik ili posjednik poljoprivrednog zemljišta pogodnog za plasteničku proizvodnju a koje se nalazi u neposrednoj blizini stambenog objekta u kojem stanuje,
4. Da ima mogućnost navodnjavanja plastenika,
5. Da sufinansira 20% od nabavne cijene plastenika sa pratećom opremom (575,20 KM),
6. Da obavezno prisustvuje edukaciji iz oblasti plasteničke proizvodnje u trajanju od dva dana.

Služba za privredu i upravljanje razvojem Grada Zenica je nosilac aktivnosti vezanih za realizaciju Projekta.

**III KRITERIJI ZA DODJELU PLASTENIKA**

Kriteriji za bodovanje podnosilac zahtjeva:

1. pogodnost vlastitog zemljišta za plasteničku proizvodnju i mogućnost navodnjavanja

(utvrđuje Komisija za dodjelu plastenika na licu mjesta), 1-3 boda,

* slabi uslovi (veliki nagib, udaljenost od kuće više od 500 m) 1 bod
* dobri uslovi (relativno veliki nagib, udaljenost od kuće do 300 m) 2 boda,
* jako dobri uslovi (blagi nagib, blizu kuće, dobar pristup) 3 boda.

**Kandidati kod kojih se na terenu utvrdi da ne posjeduju poljoprivredno zemljište pogodno za plasteničku proizvodnju (npr. veliki nagib, veličina parcele, udaljenost i sl.) ili nemaju mogućnosti za navodnjavanje neće se bodovati, te se njihove prijave neće uzeti u razmatranje.**

1. dodatni bodovi po osnovu pripadnosti jednoj od dole navedenih kategorija:

- podnosilac zahtjeva nezaposlen ....................................................................................... 2 boda,

- podnosilac zahtjeva osoba ženskog pola......................................................................... 3 boda,

- za svakog punoljetnog nezaposlenog člana sa kućne liste koji se nalazi na evidenciji

nezaposlenih osoba na Birou rada ..................................................................1 bod,

- za svakog izdržavanog člana sa kućne liste (nezaposlene osobe koje se nalaze na evidenciji nezaposlenih osoba na Birou rada, za starije osobe iznad 65 godina, i za lica koja se ne nalaze ni na jednoj evidenciji djeca, učenici, studenti i sl.)....................................1 bod,

- za lica koja su u stanju socijalne potrebe i koja imaju neki od vidova socijalne pomoći...2 boda,

- mlade osobe životne starosti do 35 godina ............................................................... 7 bodova,

- ako je podnosilac zahtjeva samohrani roditelj ...........................................................5 bodova,

- ako je podnosilac zahtjeva roditelj djeteta sa invaliditetom……...…................................3 boda,

- socijalni aspekt - bez primanja po članu domaćinstva……………................................. 7 bodova,

- socijalni aspekt - minimalna primanja po članu domaćinstva do 100 KM ..................5 bodova,

- socijalni aspekt - minimalna primanja po članu domaćinstva do 200 KM ......................4 boda,

- socijalni aspekt - minimalna primanja po članu domaćinstva do 300 KM ......................3 boda,

- socijalni aspekt - minimalna primanja po članu domaćinstva do 400 KM ......................2 boda,

- socijalni aspekt - minimalna primanja po članu domaćinstva preko 400 KM .............0 bodova,

- socijalni aspekt - stanje na terenu: ..............................................................................0-4 boda,

Kada kandidati pri bodovanju imaju isti broj bodova, prednost će imati kandidati koji imaju status mlade osobe.

**IV POTREBNA DOKUMENTACIJA**

Potrebna dokumentacija za dodjelu plastenika:

1. Obrazac za prijavu na Javni poziv,
2. Kopija lične karte,
3. Ovjerena kućna lista,
4. Dokaz o nezaposlenosti kandidata izdat od Biroa rada Zenica (ovjerena kopija kartona o javljanju na Biro ili kopija zdravstvene knjižice),
5. Dokaz o nezaposlenosti svih punoljetnih članova sa kućne liste izdat od Biroa rada ili ovjerena kopija zdravstvene knjižice,
6. Potvrda iz škole/fakulteta za djecu/izdržavane članove sa kućne liste,
7. Potvrda o visini primanja zaposlenih članova domaćinstva sa kućne liste (za penzionere posljednji ček od penzije ili potvrda izdata od banke),
8. Za osobe starije od 65 godina i za lica koja nisu ni na jednoj evidenciji, a nemaju primanja dostavlja se ovjerena Izjava podnosioca zahtjeva sa naznakom o kome se radi sa kućne liste i u kojem je trenutno satusu (domaćica ili poljoprivrednik),
9. Dokaz o vlasništvu ili posjedu nad parcelom (Posjedovni list koji glasi na podnosioca zahtjeva ili užeg člana porodice ili Ugovor o zakupu koji je zaključio podnosilac zahtjeva sa zakupodavcem),
10. Ovjerena Izjava podnosioca zahtjeva u kojoj izjavljuje da on ili neko od prijavljenih sa kućne liste ne posjeduje plastenik u svom vlasništvu, a ukoliko posjeduje da je maksimalne površine 100 m2,
11. Ovjerena Izjava da će korisnik podsticaja dobiveni plastenik zadržati u vlasništvu najmanje 3 (tri) godine od potpisivanja Ugovora o sufinansiranju plastenika,
12. Ovjerena izjava podnosioca zahtjeva u kojoj izjavljuje da on ili neko od prijavljenih na kućnoj listi u posljednjih 5 godina nije ostvario pravo na donaciju, dodjelu ili sufinansiranje nabavke plastenika od Grada, ministarstva, humanitarnih i drugih organizacija,
13. Ovjerena Izjava podnosioca zahtjeva da će sufinansirati 20% od nabavne cijene plastenika sa pratećom opremom (575,20 KM), te da će obavezno prisustvovati edukaciji iz oblasti plasteničke proizvodnje u trajanju od dva dana,
14. Dokaz da je samohrani roditelj (smrtni list ili dokaz o razvodu),

Podnosilac zahtjeva dostavlja jednu Izjavu kojom će obuhvatiti tačke 10. 11. 12. i 13. Ova Izjava bit će dostupna uz obrazac za prijavu.

**V PROCEDURA ODABIRA KORISNIKA**

Komisiju za odabir krajnjih kandidata za dodjelu plastenika sa pratećom opremom putem sufinansiranja u saradnji sa humanitarnom organizacijom čine: predstavnik organizacije Muslim Aid i 2 predstavnika Grada .

Zadatak Komisije za dodjelu plastenika je:

* pregled prispjelih prijava, provjera upisa u RPG i RK u nadležnoj službi, evidentiranje kandidata koji ispunjavaju uslove iz Javnog poziva, obavljanje uviđaja na licu mjesta, sačinjavanje liste krajnjih korisnika na osnovu utvrđenih kriterija za bodovanje te dostavljanje iste Gradonačelniku.

Saglasnost na predloženu rang listu kandidata daje Gradonačelnik.

Rang lista odabranih kandidata će biti objavljena na oglasnoj ploči Grada i službenoj web stranici Grada Zenica.

**NAPOMENA:**

* Kandidati koji ostvare pravo na dodjelu plastenika obavezni su prisustvovati edukaciji u trajanju od dva dana.

Obrasci zahtjeva za prijavu mogu se preuzeti na info pultu Grada Zenica i zajedno sa dokumentacijom predati u zatvorenoj koverti na protokol Grada Zenica sa naznakom „Za javni poziv za dodjelu plastenika“, **a rok za podnošenje zahtjeva je 15 dana od dana objavljivanja javnog poziva** u sredstvima javnog informisanja Grada Zenica (RTV Zenica), web stranici Grada Zenica [www.zenica.ba](http://www.zenica.ba), te na oglasnoj ploči Grada Zenica.

Sve dodatne informacije mogu se dobiti u Službi za privredu i upravljanje Grada Zenica ili na brojeve telefona 032/447-706 i 032/447-708 svakim radnim danom od 07:30-16:00 sati.

Nepotpune i neblagovremene prijave se neće uzeti u razmatranje.